Държавен вестник, бр. 49, 2002 г., стр. 3

Б Р О Й  49
Д Ъ Р Ж А В Е Н   В Е С Т Н И К
С Т Р .  3
§ 2. Отменя се Постановление № 261 на
Министерския съвет от 1992 г. за въвеждане на
временни мерки относно режима за влизане и
пребиваване на територията на Република Бъл-
гария на граждани на Руската федерация, Ре-
публика Беларус, Република Молдова, Украй-
на, Азербайджанската република, Република
Армения, Република Казахстан, Република
Киргизстан, Република Таджикистан, Туркме-
нистан, Република Узбекистан и Република
Грузия (обн., ДВ, бр. 1 от 1993 г.; изм. и доп.,
бр. 15 от 1993 г., бр. 84 от 1995 г., бр. 46 от 1996 г.
и бр. 32 от 1998 г.).
§ 3. В Тарифа № 3 за таксите, които се съби-
рат за консулско обслужване в системата на
Министерството на външните работи по Зако-
на за държавните такси, одобрена с Постанов-
ление № 49 на Министерския съвет от 2000 г.
(обн., ДВ, бр. 30 от 2000 г.; изм. и доп., бр. 52 от
2000 г.), се създава чл. 23:
“Чл. 23. Таксите по реда на чл. 19 и 22 се
събират в двоен размер от органите за грани-
чен паспортен контрол на граничните контрол-
но-пропускателни пунктове при издаване на
визи по реда на чл. 9, ал. 6 от Закона за чужден-
ците в Република България.”
§ 4. Постановлението влиза в сила от деня
на обнародването му в “Държавен вестник”.
За министър-председател:
Костадин Паскалев
Главен секретар на Министерския съвет:
Севдалин Мавров
НАРЕДБА
за условията и реда за издаване на визи
Г л а в а  п ъ р в а
ОБЩИ РАЗПОРЕДБИ
Чл. 1. (1) Визата е разрешение за влизане,
пребиваване или транзитно преминаване на
чужденец през територията на Република Бъл-
гария или за летищен трансфер.
(2) Визата се издава под формата на стикер,
положена в редовен документ за задгранично
пътуване или в заместващ го документ, и е ва-
лидна само във връзка с този документ и за
целта, за която е издадена.
(3) Получаваните по дипломатически път
образци на валидните документи за задгранич-
но пътуване на чужденците се предоставят на
Министерството на вътрешните работи.
Чл. 2. Визите се издават от дипломатичес-
ките и консулските представителства на Репуб-
лика България, а при наличие на едно от осно-
ванията по чл. 9, ал. 6 от Закона за чужденците
в Република България—и от органите за грани-
чен паспортен контрол на граничните контрол-
но-пропускателни пунктове.
Чл. 3. (1) Гражданите на държавите, посо-
чени в приложение № 1, притежаващи редовен
документ за задгранично пътуване, влизат и
пребивават на територията на Република Бъл-
гария с визи.
(2) При условията на взаимност гражданите
на държавите, посочени в приложение № 2,
притежаващи валидни обикновени задгранич-
ни паспорти, могат да влизат и да пребивават
на територията на Република България без визи
за транзитно преминаване или за краткосроч-
но пребиваване за общ срок на престой до 90 дни
в рамките на 6 месеца считано от датата на
първото влизане.
(3) При липса на взаимност лицата по ал. 2
влизат и пребивават на територията на Репуб-
лика България без визи за общ срок на преби-
ваване до 30 дни в рамките на 6 месеца, считано
от датата на първото влизане.
Чл. 4. (1) Разпоредбите на чл. 3, ал. 2 и 3 се
прилагат и по отношение на чужденци, прите-
жаващи редовни документи за задгранично
пътуване и валиден документ за пребиваване,
издаден от държава, посочена в приложение № 2,
когато те са учащи се в редовна форма на обу-
чение, пътуването е организирано от учебно
заведение и са съпровождани от учител.
(2) При влизане на територията на Републи-
ка България ръководителят на групата пред-
ставя заверен от учебното заведение списък на
групата и копие на списъка, който съдържа:
1. личните данни, индивидуализиращи все-
ки отделен участник в групата;
2. маршрута и целта на пътуването.
Чл. 5. Когато между Република България и
държавата, издала документа за пътуване на
чужденеца, е в сила договор за безвизов или
облекчен визов режим, неговото влизане и пре-
биваване на територията на страната се уреж-
дат съгласно този договор.
Г л а в а  в т о р а
ВИДОВЕ ВИЗИ И ОРГАНИ НА ИЗДАВАНЕ
Чл. 6. Видовете визи са:
1. за летищен трансфер (виза вид “А”);
2. за транзитно преминаване (виза вид “В”);
3. за краткосрочно пребиваване (виза вид “С”);
4. групови;
5. за дългосрочно пребиваване (виза вид “D”);
6. издадени на границата.
Чл. 7. (1) Виза за летищен трансфер се изда-
ва на чужденец, притежаващ редовен документ
за задгранично пътуване, издаден от държава
по приложение № 3.
(2) Визата за летищен трансфер може да бъде
еднократна, двукратна или, по изключение,
многократна със срок на валидност до
3 месеца от датата на издаването, която дава
право на чужденеца да напусне борда на възду-
хоплавателното средство при междинно каца-
не или при смяна на самолет във връзка с про-
дължаване на пътуването към трета държава с
първия следващ по маршрута полет и да преби-
вава за срок до 24 часа в транзитна зала за меж-
дународни полети.
(3) Чужденец, притежаващ виза за летищен
трансфер, се счита за недопуснат на територия-